**KISKŐRÖS VÁROS NÉMET NEMZETISÉGI**

**Ö­NKORMÁNYZATA**

**Deutsche NationalitätenselbstverwaltungderStadt Kiskőrös**

**Szám: 12-5/2022.**

**JEGYZŐKÖNYV**

**Készült:** Kiskőrös Város Német Nemzetiségi Önkormányzata 2022. november 7-én (hétfő) 08:00 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Jegyzői irodája

(6200 Kiskőrös, Petőfi Sándor tér 1.)

**Jelen vannak:** Kincses Mihályné a testület elnöke

Gyalog Ágnes képviselő

dr. Turán Csaba jegyző

Molnár Éva költségvetési referens

Chudi Barbara jegyzőkönyvvezető

**Távol maradt:** Seidert Ladislaus képviselő

**Kincses Mihályné a testület elnöke** köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Gyalog Ágnesképviselő legyen.

A testület a jegyzőkönyv hitelesítőjének 2 „igen” szavazattal Gyalog Ágnes képviselőt jelölte ki.

Ezt követően az elnök ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A testület a napirendet 2 „igen” szavazattal az alábbiak szerint fogadta el:

**N A P I R E N D:**

1. AKTUÁLIS KÉRDÉSEK
2. **napirend**

AKTUÁLIS KÉRDÉSEK

**Molnár Éva költségvetési referens** elmondta, hogy a HENTI/368/1/2021. iktatószámú támogatói okirat 6.2. pontja alapján a 2021. évi feladatalapú támogatásról (NEMZ-FEL-21-0554 azonosító), annak felhasználását követő 45 napon belül, de legkésőbb 2023. március 15-ig köteles pénzügyi elszámolást és szakmai beszámolót készíteni a nemzetiségi önkormányzat. A felhasználás dátuma: 2022. szeptember 30.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata az 1. melléklet szerinti Pénzügyi kimutatást a 2021. évi feladatalapú támogatás felhasználásáról, valamint a 2. melléklet szerinti Szakmai tájékoztatót a 2021. évi feladatalapú támogatás felhasználásáról elfogadja.”

**Felelős:** a testület elnöke

**Határidő:** azonnal

A testület megtárgyalta Kincses Mihályné elnök által megfogalmazottakat és 2 „igen” szavazattal az alábbi határozatot hozta:

**29/2022. sz. Német Nemzetiségi Önk. határozat**

**H A T Á R O Z A T**

Kiskőrös Város Német Nemzetiségi Önkormányzata az 1. melléklet szerinti Pénzügyi kimutatást a 2021. évi feladatalapú támogatás felhasználásáról, valamint a 2. melléklet szerinti Szakmai tájékoztatót a 2021. évi feladatalapú támogatás felhasználásáról elfogadja.

**Felelős:**      a testület elnöke

**Határidő:**   azonnal

*Mellékletek a jegyzőkönyvhöz csatolva.*

**Kincses Mihályné a testület elnöke** elmondta, hogy a Nemzetiségi Önkormányzat meghívást kapott Stadtlengsfeldbe, az ott megrendezésre kerülő karácsonyi vásárra. A település Kiskőrös testvérvárosa. A kiutazás Szabó József tag gépjárművével valósul meg. A felmerülő üzemanyagköltségre 150.000,- Ft összeg biztosítását javasolja a testületnek akként, hogy az összeg kiküldetési rendelvény útján kerüljön kifizetésre.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata

1. egyetért azzal, hogy a Stadtlengsfeldi utazás költségeire 150.000,- forint összeget biztosítson.
2. az 1. pontban meghatározott összeget a 2022. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy 150.000,- Ft összeg kiküldetési rendelvény útján történő kifizetéséről gondoskodjon.”

**Felelős:** a testület elnöke

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 2 „igen” szavazattal az alábbi határozatokat hozta:

**30/2022. sz. Német Nemzetiségi Önk. határozat**

**H A T Á R O Z A T**

Kiskőrös Város Német Nemzetiségi Önkormányzata

1. egyetért azzal, hogy a Stadtlengsfeldi utazás költségeire 150.000,- forint összeget biztosítson.
2. az 1. pontban meghatározott összeget a 2022. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy 150.000,- Ft összeg kiküldetési rendelvény útján történő kifizetéséről gondoskodjon.”

**Felelős:** a testület elnöke

**Határidő:** azonnal

**Kincses Mihályné a testület elnöke** javasolta a testületnek, hogy a 2022. december 16-18. között megrendezésre kerülő Adventi tér elnevezésű rendezvény keretein belül hagyományos német ételek kerüljenek elkészítésre. Az alapanyagok és a megvendégelés költségeire 100.000 Ft összeg biztosítását javasolja a testületnek akként, hogy az összeg előlegként kerüljön kifizetésre.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata

1. egyetért azzal, hogy az Adventi tér rendezvényen elkészítésre kerülő tradícionális német ételek költségeire 100.000,- forint összeget biztosítson.
2. az 1. pontban meghatározott összeget a 2022. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy 100.000,- Ft összeg előleg készpénzben történő felvételét biztosítsa.”

**Felelős:** a testület elnöke

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 2 „igen” szavazattal az alábbi határozatokat hozta:

**31/2022. sz. Német Nemzetiségi Önk. határozat**

**H A T Á R O Z A T**

Kiskőrös Város Német Nemzetiségi Önkormányzata

1. egyetért azzal, hogy az Adventi tér rendezvényen elkészítésre kerülő tradícionális német ételek költségeire 100.000,- forint összeget biztosítson.
2. az 1. pontban meghatározott összeget a 2022. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy 100.000,- Ft összeg előleg készpénzben történő felvételét biztosítsa.

**Felelős:** a testület elnöke

**Határidő:** értelemszerűen

**Kincses Mihályné a testület elnöke** javasolta a testületnek, hogy a NTAB-KP-1-2023 kódú, Nemzetiségi táborok 2023. évi költségvetési támogatására elnevezésű, Bethlen Gábor Alapkezelő Zrt. által kiírt pályázati felhívásra támogatási kérelmet nyújtson be. A pályázati kiírás célja a kiírás szerinti nemzetiségek körébe tartozó nappali tagozatos, általános és középiskolai tanulók részvételével történő táborok, erdei iskolák megvalósítása, amelynek célja legalább a következők valamelyike: a tanulók anyanyelvi nyelvismereteinek bővítése, a nemzetiségi népismeret részét képező, anyaországgal/nyelvnemzettel kapcsolatos történelmi, földrajzi, néprajzi, kulturális ismereteik fejlesztése, a teremtésvédelem érdekében végzett tevékenység támogatása, hagyományőrzés vagy hitéleti tevékenység. Az elnyerhető támogatás felső határa 3.500.000 Ft, ezen összegre javasolja a pályázat benyújtását.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata

1. egyetért azzal, hogy a NTAB-KP-1-2023 kódú, Nemzetiségi táborok 2023. évi költségvetési támogatására elnevezésű, Bethlen Gábor Alapkezelő Zrt. által kiírt pályázati felhívásra támogatási kérelmet nyújtson be.
2. a benyújtás során felmerülő költségeket a 2022. évi költségvetésének terhére biztosítja.”

**Felelős:** a testület elnöke

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 2 „igen” szavazattal az alábbi határozatokat hozta:

**32/2022. sz. Német Nemzetiségi Önk. határozat**

**H A T Á R O Z A T**

Kiskőrös Város Német Nemzetiségi Önkormányzata

1. egyetért azzal, hogy a a NTAB-KP-1-2023 kódú, Nemzetiségi táborok 2023. évi költségvetési támogatására elnevezésű, Bethlen Gábor Alapkezelő Zrt. által kiírt pályázati felhívásra támogatási kérelmet nyújtson be.
2. a benyújtás során felmerülő költségeket a 2022. évi költségvetésének terhére biztosítja.

**Felelős:** a testület elnöke

**Határidő:** értelemszerűen

**Kincses Mihályné a testület elnöke** javasolta a testületnek, hogy a NKUL-KP-1-2023 kódú, Nemzetiségi kulturális kezdeményezések 2023. évi költségvetési támogatására elnevezésű, Bethlen Gábor Alapkezelő Zrt. által kiírt pályázati felhívásra támogatási kérelmet nyújtson be. A pályázati kiírás célja a kiírás körébe tartozó nemzetiségek kulturális hagyományainak, tárgyi és szellemi kulturális kincsei megőrzésének, értékhordozó tevékenységeinek a teremtésvédelem érdekében végzett tevékenységeinek támogatása, valamint a közművelődési feltételeinek javítása érdekében a nemzetiségi közösség egészét, vagy jelentős részét érintő, a nyelvi és kulturális identitás szempontjából meghatározó, kulturális és tudományos kezdeményezések támogatása. Az elnyerhető támogatás felső határa a 3. altémában 1.500.000 Ft, ezen összegre javasolja a pályázat benyújtását.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata

1. egyetért azzal, hogy a NKUL-KP-1-2023 kódú, Nemzetiségi kulturális kezdeményezések 2023. évi költségvetési támogatására elnevezésű, Bethlen Gábor Alapkezelő Zrt. által kiírt pályázati felhívásra támogatási kérelmet nyújtson be.
2. a benyújtás során felmerülő költségeket a 2022. évi költségvetésének terhére biztosítja.”

**Felelős:** a testület elnöke

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 2 „igen” szavazattal az alábbi határozatot hozta:

**33/2022. sz. Német Nemzetiségi Önk. határozat**

**H A T Á R O Z A T**

Kiskőrös Város Német Nemzetiségi Önkormányzata

1. egyetért azzal, hogy a NKUL-KP-1-2023 kódú, Nemzetiségi kulturális kezdeményezések 2023. évi költségvetési támogatására elnevezésű, Bethlen Gábor Alapkezelő Zrt. által kiírt pályázati felhívásra támogatási kérelmet nyújtson be.
2. a benyújtás során felmerülő költségeket a 2022. évi költségvetésének terhére biztosítja.

**Felelős:**  a testület elnöke

**Határidő:** azonnal

**Molnár Éva költségvetési referens** tájékoztatta a testületet a költségvetés jelenlegi állásáról. Elmondta, hogy a B4 bevétel beépítése 71 Ft összegben megtörtént, ennyivel emelkednek a dologi kiadások is. A nemzetiségi önkormányzat döntéseinek megfelelőn a személyi juttatások nőnek, a dologi kiadások csökkennek 108e Ft-tal.

A testület elnöke határozati javaslatként az alábbiakat fogalmazta meg:

„1. Kiskőrös Város Német Nemzetiségi Önkormányzata (a továbbiakban: Nemzetiségi Önkormányzat) a 2022. évi költségvetésének

költségvetési bevételeit 10.134.296,- forintban,

finanszírozási bevételeit 909.233,- forintban,

költségvetési kiadásait 11.043.529,- forintban

állapítja meg. a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint.

2. A 12/2022. (II.10.) sz. Német Nemzetiségi Önkormányzati határozat 1., 2. és 3. mellékletei e határozat 1., 2. és 3. mellékleteire módosulnak.”

**Felelős:** a testület elnöke

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 2 „igen” szavazattal az alábbi határozatokat hozta:

**34/2022. sz. Német Nemzetiségi Önk. határozat**

**H A T Á R O Z A T**

„1. Kiskőrös Város Német Nemzetiségi Önkormányzata (a továbbiakban: Nemzetiségi Önkormányzat) a 2022. évi költségvetésének

költségvetési bevételeit 10.134.296,- forintban,

finanszírozási bevételeit 909.233,- forintban,

költségvetési kiadásait 11.043.529,- forintban

állapítja meg. a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint.

2. A 12/2022. (II.10.) sz. Német Nemzetiségi Önkormányzati határozat 1., 2. és 3. mellékletei e határozat 1., 2. és 3. mellékleteire módosulnak.”

**Felelős:** a testület elnöke

**Határidő:** értelemszerűen

*Mellékletek a jegyzőkönyvhöz csatolva.*

**Molnár Éva költségvetési referens** elmondta, hogy a *nemzetiségiek jogairól* szóló 2011. évi CLXXIX. törvény (tov.: Njtv.) 80.§ (1) bekezdése értelmében a helyi nemzetiségi önkormányzatok gazdálkodási és adminisztratív végrehajtási feladatok ellátásáról; a helyi nemzetiségi önkormányzat működésével, gazdálkodásával kapcsolatos nyilvántartási, adatszolgáltatási, iratkezelési feladatok ellátásáról a nemzetiségi önkormányzat székhelye szerinti helyi önkormányzat önkormányzati hivatala gondoskodik. Az Njtv. 80. § (2) bekezdés alapján a települési önkormányzat a települési nemzetiségi önkormányzattal a feladatok ellátására vonatkozóan közigazgatási szerződésben állapodott meg. A jelenleg hatályos szerződést (101/2020. ikt.sz.)

- Kiskőrös Város Képviselő-testülete a 9/2020. sz. Képv. test. határozatával,

- Kiskőrös Város Cigány Nemzetiségi Önkormányzata a 10/2020. sz. Önk. határozatával,

- Kiskőrös Város Német Nemzetiségi Önkormányzata a 3/2020. sz. Önk. határozatával és

- Kiskőrös Város Szlovák Nemzetiségi Önkormányzata a 11/2020. sz. Önk. határozatával hagyta jóvá.

Az Njtv. 80. § (3) bekezdés b) pont értelmében a helyi nemzetiségi önkormányzat kötelezettségvállalásaival kapcsolatosan a helyi önkormányzatot terhelő ellenjegyzési, érvényesítési, utalványozási, szakmai teljesítésigazolási feladatokat, továbbá a felelősök konkrét kijelölését. A módosítás indoka, hogy 2022. december 01-től módosul a gazdálkodási szabályzat, ezért szükséges a módosuló gazdálkodási jogkörök meghatározása a megállapodásban. A módosítás érinti a jelnyelv és a speciális kommunikációs rendszer használatának biztosításával kapcsolatos szabályozást is. A korábbi szerződés közigazgatási szerződés hatályát veszti.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata a Kiskőrös Város Önkormányzata és a Kiskőrös Város Német Nemzetiségi Önkormányzata működési feltételeit; pénzügyi-gazdasági feladatainak felelősségvállalását és munkamegosztását rögzítő közigazgatási szerződést a mellékletben foglaltak szerint jóváhagyja.”

**Felelős:** a testület elnöke

**Határidő:** azonnal

A testület megtárgyalta Kincses Mihályné elnök által megfogalmazottakat és 2 „igen” szavazattal az alábbi határozatot hozta:

**35/2022. sz. Német Nemzetiségi Önk. határozat**

**H A T Á R O Z A T**

Kiskőrös Város Német Nemzetiségi Önkormányzata a Kiskőrös Város Önkormányzata és a Kiskőrös Város Német Nemzetiségi Önkormányzata működési feltételeit; pénzügyi-gazdasági feladatainak felelősségvállalását és munkamegosztását rögzítő közigazgatási szerződést a mellékletben foglaltak szerint jóváhagyja.

**Felelős:**  a testület elnöke

**Határidő:** azonnal

*Melléklet a 35/2022. sz. Német Nemzetiségi Önk. határozathoz*

|  |  |
| --- | --- |
|  | **KISKŐRÖSI POLGÁRMESTERI HIVATAL**  6200. Kiskőrös, Petőfi Sándor tér 1. |

**Ügyiratszám: …………/2022. Tárgy: közigazgatási szerződés**

**Ügyintéző: Molnár Éva Hivatkozási szám: -**

**Vezető tanácsos Mellékletek: -**

### **KÖZIGAZGATÁSI SZERZŐDÉS**

amely létrejött **Kiskőrös Város Önkormányzata** 6200. Kiskőrös, Petőfi Sándor tér 1. (továbbiakban: Önkormányzat) és a

* **Kiskőrös Város Német Nemzetiségi Önkormányzata**
* **Kiskőrös Város Szlovák Nemzetiségi Önkormányzata**
* **Kiskőrös Város Cigány Nemzetiségi Önkormányzata**

(továbbiakban: Nemzetiségi Önkormányzat) 6200. Kiskőrös, Petőfi Sándor tér 1. között az államháztartásról szóló 2011. évi CXCV. törvényben (továbbiakban: Áht.) előírt kötelezettség alapján.

1. **AZ EGYÜTTMŰKÖDÉS ÁLTALÁNOS SZEMPONTJAI,**

**MŰKÖDÉSI FELTÉTELEK**

1. Az együttműködés célja: a Nemzetiségi Önkormányzat működési feltételeinek; a szabályszerű, gazdaságos, hatékony és eredményes gazdálkodás feltételeinek megteremtése, biztosítása.
2. A Nemzetiségi Önkormányzat feladatai ellátásához a Kiskőrösi Polgármesteri Hivatal (továbbiakban: Hivatal) havonta, igény szerint 8 alkalommal, alkalmanként 4 órában teljesen térítésmentesen biztosítja emeleti 14. számú irodáját (30 m2, 3090 hrsz) és annak teljes berendezését (a mindenkori szobaleltár szerint) a Nemzetiségi Önkormányzat elnökének a Hivatal képviselő-testületi referensénél 3 munkanappal megelőzően történő igénybejelentésére.
3. A Nemzetiségi Önkormányzat a feladatai ellátásához a Hivatal képviselő-testületi referensének valamennyi informatikai, irodai, technikai eszközeit (a mindenkori szobaleltár szerint) ingyenesen használhatja a Hivatal 14. számú emeleti irodájában. Az Önkormányzatot terhelik a Nemzetiségi Önkormányzat feladatellátásának költségei, a Nemzetiségi Önkormányzat testületi tagjai telefonhasználata költségei kivételével. Szükség esetén jelnyelv és a speciális kommunikációs rendszer használatát a Hivatal ingyenesen biztosítja. Az épület akadálymentes.
4. A Nemzetiségi Önkormányzat technikai, ügyviteli, szakmai feladatai ellátását a Hivatal képviselő-testületi referense biztosítja. A Hivatal képviselő-testületi referensének feladatai: az ülések, meghívók, előterjesztések előkészítése; a hivatalos levelezés; a postázás; az ülésekről készült jegyzőkönyvek elkészítése és azok továbbítása 15 napon belül a Bács-Kiskun Megyei Kormányhivatalhoz.
5. A Nemzetiségi Önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a Kiskőrösi Polgármesteri Hivatal gondoskodik.
6. A Hivatal a gazdasági szervezetén keresztül biztosítja a szabályszerű, gazdaságos, hatékony és eredményes gazdálkodás feltételeit.
7. A Hivatal és a Nemzetiségi Önkormányzat egymás rendelkezésére bocsátják azokat a dokumentumokat, információkat, amelyek a feladataik ellátásához szükségesek.
8. A Hivatal szervezeti felépítését és feladatát a szervezeti és működési szabályzatában rögzíti, ügyrendet készít, amely részletesen tartalmazza a Nemzetiségi Önkormányzatnál a pénzügyi-gazdasági feladatok ellátásáért felelős személyeket, az ellátandó feladatokat, a vezetők és más dolgozók feladat-, hatás- és jogkörét.
9. Az Önkormányzati szinten egységes számviteli rendszer megvalósítása érdekében a Nemzetiségi Önkormányzat magára nézve kötelezően elismeri az Önkormányzat Számviteli Politikáját, valamint a pénzügyi-gazdálkodási feladatait szabályzó:

* Eszközök és források leltározási és leltárkészítési szabályzatát
* Eszközök és források értékelési szabályzatát
* Selejtezési és hasznosítási szabályzatát
* Pénz- és értékkezelési szabályzatát
* Bizonylati szabályzatát
* Gazdálkodási szabályzatát
* Reprezentációs kiadások szabályzatát.

**II. TESTÜLETI ÜLÉSEK, DÖNTÉSEK**

1. A testületi üléseket az Elnök hívja össze és vezeti. A meghívókat, előterjesztéseket az ülést megelőzően 5 nappal köteles postázni a Hivatal képviselő-testületi referense. A testületi üléseken a Hivatal jegyzője vagy az általa kijelölt – a jegyzővel azonos képesítési előírásoknak megfelelő - hivatali dolgozó köteles részt venni és jelezni, amennyiben törvénysértést észlel.

2. A testületi ülésekről köteles a Hivatal képviselő-testületi referense 15 napon belül elkészíteni magyar nyelven a jegyzőkönyvet és 15 napon belül a Bács-Kiskun Megyei Kormányhivatalnak továbbítani. A jegyzőkönyvet az ülést levezető elnök és a testület által a képviselők közül kijelölt jegyzőkönyv-hitelesítő írja alá. Évente egy alkalommal köteles a testület közmeghallgatást tartani, amelyről 15 nappal korábban hirdetmény útján értesülnek a meghívottak, amelyről a Hivatal képviselő-testületi referense jegyzőkönyvet készít az ülést követő 15 napon belül.

3. A Hivatal egységes iratkezelési szabályzata kiterjed a Nemzetiségi Önkormányzat valamennyi beérkező és kimenő iratára. A Hivatal iktatója végzi az iratok nyilvántartását, irattározását, selejtezését és levéltárnak történő átadását. Valamennyi hivatalos levelezés előkészítése és postázása a képviselő-testületi referens feladata.

**III. FELADATOK A GAZDÁLKODÁS SORÁN**

1. **Az éves költségvetés tervezése**
   1. A Nemzetiségi Önkormányzat elnöke a központi költségvetésről szóló törvény hatálybalépését követő 45. napig köteles a nemzetiségi önkormányzati képviselő-testületének benyújtani a költségvetést, amelyet a költségvetési referens készít el. A Nemzetiségi Önkormányzat képviselő-testülete a költségvetését határozatban állapítja meg. A Nemzetiségi Önkormányzat legkésőbb a költségvetési határozat elfogadásáig határozatban állapítja meg saját bevételeinek és az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét, amelyet a költségvetési referens készít el.
   2. A költségvetési határozat elfogadását követő 15 napon belül a költségvetési referens elkészíti a Nemzetiségi Önkormányzat elemi költségvetését, amelyet a Nemzetiségi Önkormányzat elnöke hagy jóvá és a Hivatal Pénzügyi Osztályára nyújtja be.
2. **Előirányzatok felhasználása**
   1. A költségvetési bevételek a bevételi előirányzatokon felül is teljesíthetőek, a bevételek tervezettől történő elmaradása esetén azokat csökkenteni kell, a kiadási előirányzatok nem léphetőek túl.
   2. A Nemzetiségi Önkormányzat képviselő-testülete negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési határozatát. A költségvetési határozat módosításáról az Elnök a Pénzügyi Osztályt a határozat 10 munkanapon belüli megküldésével értesíti.
   3. A Nemzetiségi Önkormányzat elnöke a saját hatáskörben végrehajtott kiemelt előirányzatok közötti és kiemelt előirányzaton belüli módosításra írásban a Hivatal pénzügyi osztálya dolgozóját bízza meg.
   4. A Hivatal illetékes munkatársa a meghatározott formában és tartalommal nyilvántartást vezet az előirányzatokról. A Nemzetiségi Önkormányzat a költségvetésének módosításakor szükség esetén módosítja az előirányzat-felhasználási ütemtervet. Amennyiben az előirányzat-felhasználási ütemterv módosul, a likviditási tervet a költségvetési referens aktualizálja 10 munkanapon belül.
   5. A Hivatal Nemzetiségi Önkormányzatért felelős könyvelője a Nemzetiségi Önkormányzat elnökével együttműködve figyelemmel kíséri az éves költségvetés teljesítését.
3. **Felelősség vállalás**
   1. A kötelezettségvállalási és utalványozási jogkört a Nemzetiségi Önkormányzat elnöke és az általa írásban felhatalmazott személy gyakorolja, aki az elnökhelyettes. A kötelezettségvállalás során az arra jogosult személy intézkedést tesz a munka, a szolgáltatás elvégzésére, az áruszállítás megrendelésére és egyben kötelezettséget vállal arra, hogy az elvégzett munka, illetve teljesítés után a megállapodás szerinti ellenérték kifizetésre kerül.
   2. A pénzügyi ellenjegyzésre jogosultnak a pénzügyi ellenjegyzést megelőzően meg kell győződnie arról, hogy a kötelezettségvállalás vagy utalványozás teljesítéséhez a szükséges fedezet rendelkezésre áll-e és a kötelezettségvállalás nem sérti-e a gazdálkodásra vonatkozó szabályokat, valamint, hogy a kötelezettségvállalás célszerűségét megalapozó vizsgálat megtörtént-e. Pénzügyi ellenjegyzésre jogosultak: gazdasági vezető/pénzügyi osztályvezető és az általa írásban felhatalmazott személyek: vezető könyvelő, könyvelő I. és II..
   3. A teljesítés igazolása a kiadások elrendelése előtt történik. Az adott gazdasági eseményt ellenőrizni kell, hogy a kötelezettségvállalás dokumentumában vállalt kötelezettségek teljesítése megfelelő-e és szakmailag megalapozza-e a kiadások teljesítését. Teljesítésigazolásra Nemzetiségi Önkormányzat elnöke és az általa írásban felhatalmazott személy jogosult, aki az elnökhelyettes.
   4. Érvényesítés a Hivatalnál történik. A teljesítésigazolás alapján az érvényesítőnek ellenőrizni kell az összegszerűséget, a fedezet meglétét és azt, hogy az alaki követelményeket betartották-e. Az érvényesítésre a gazdasági vezető/pénzügyi osztályvezető által kijelölt személyek: vezető könyvelő, könyvelő I., II. és III.
   5. Az utalványozás a Nemzetiségi Önkormányzatnál utalványrendelet felhasználásával történik.
   6. A kötelezettségvállalás, az utalványozás, a teljesítésigazolás, a pénzügyi ellenjegyzés, valamint az érvényesítés feladatok elvégzése során az államháztartásról szóló törvény végrehajtásáról szóló 368/2011. (XII.31.) Kormány rendeletben (továbbiakban: Ávr.) foglalt szabályok figyelembevételével kell eljárni, az aláírásra jogosultak, felelősök körét a mindenkor hatályos gazdálkodási szabályzat tartalmazza.
4. **Belső kontrollrendszer**

4.1. A Nemzetiségi Önkormányzat belső ellenőrzési feladatait az Önkormányzat által megbízott külső szolgáltató végzi el. A belső ellenőr munkáját a nemzetközi, valamint az államháztartásért felelős miniszter által közétett belső ellenőrzési standardok, útmutatók figyelembevételével, valamint a költségvetési szervek belső kontrollrendszeréről szóló 370/2011. (XII.31.) Kormányrendelet előírásainak megfelelően elkészített belső ellenőrzési kézikönyv szerint végzi.

1. **Az egyéb nyilvántartások vezetésének rendje**
   1. A Hivatal Pénzügyi Osztálya a Nemzetiségi Önkormányzat esetében a „*Gazdálkodási szabályzat”-*ban meghatározott formában köteles gondoskodni analitikus kötelezettségvállalás és előirányzat-felhasználás nyilvántartás vezetéséről, amelyekből megállapítható tárgyévben és az elkövetkező évekre vonatkozóan az elkötelezettség mértéke és a fizetés esedékessége, valamint az előirányzat maradvány is.
   2. A Hivatal Pénzügyi Osztálya az elemi költségvetés jóváhagyását követően felfekteti az előirányzat-nyilvántartást. Megszervezi a könyveléssel, költségvetéssel és egyéb pénzügyi elszámolásokkal kapcsolatos analitikus nyilvántartások év eleji újranyitását és azok további folyamatos vezetését.
   3. A Hivatal naprakészen vezeti a Nemzetiségi Önkormányzat vonatkozásában a számviteli nyilvántartásokat, ellátja a könyvelési feladatokat, felelős az adókapcsolatokért.
   4. A Hivatal vezeti a tárgyi eszközök és a kis értékű tárgyi eszközök nyilvántartását (ASP Gazdálkodási szakrendszer).
   5. A Hivatal illetékes munkatársa „*Eszközök és források leltározási és leltárkészítési szabályzat*”-ában foglaltaknak megfelelően elkészíti leltárértékelést, kimutatást készít a nyilvántartások és a tényleges eszközök közötti eltérésekről.
   6. A Hivatal illetékes munkatársa elvégzi az év végi leltárfelvitelt, közreműködik a leltárok összesítésében és kiértékelésében.
   7. A nyilvántartási és selejtezési feladatok előkészítése és végrehajtása a Hivatal „*Selejtezési és hasznosítási szabályzata*” alapján történik, ennek figyelembevételével a Hivatal illetékes munkatársa előkészíti és végrehajtja az esedékes selejtezéseket és gondoskodik azok előírásszerű bizonylatolásáról.

5.8. A Hivatal illetékes munkatársa elkészíti a Nemzetiségi Önkormányzatra vonatkozóan benyújtandó bevallásokat.

5.9. A felhasználási kötöttséggel kapott támogatásokról a Hivatal Pénzügyi Osztálya köteles nyilvántartást vezetni és a jogszabályi előírásoknak megfelelően bizonylatokkal alátámasztva a meghatározott határidőig elszámolni a Nemzetiségi Önkormányzattal együttműködve.

5.10. A Hivatal köteles a Nemzetiségi Önkormányzat részére a szakmai jelentési kötelezettsége teljesítéséhez az általa kezelt adatokat, információkat átadni.

5.11. A Nemzetiségi Önkormányzat az általa készített és benyújtott pályázatokból, támogatási igénylésekből köteles a benyújtással egyidejűleg egy példányt a Hivatal Pénzügyi Osztályára benyújtani. A Hivatal illetékes munkatársa szerzi be a csatolandó igazolásokat (adóigazolás, stb.).

5.12. A Hivatal intézményüzemeltetési referense köteles a Nemzetiségi Önkormányzat törzskönyvi nyilvántartásaival kapcsolatos feladatokat határidőben elvégezni.

5.13. A Hivatal könyvelője köteles a negyedéves és éves beruházás statisztikai jelentéseket elkészíteni és határidőben rögzíteni.

1. **A pénzkezelés, pénzellátás rendje**
   1. Tervezett rendezvényeinek lebonyolításához testületi határozat alapján a Nemzetiségi Önkormányzat Elnöke, vagy az általa megbízott képviselő a Hivatal „*Pénz- és Értékkezelési szabályzat”-*ában meghatározottak szerint jogosult előleg felvételére, utólagos elszámolási kötelezettség mellett. Ezt a szándékot a tárgyban hozott határozat átadásával együtt a készpénzfelvételt megelőző 3 munkanappal korábban kell jelezni a Hivatal Pénzügyi Osztályán. A Nemzetiségi Önkormányzat a készpénz-forgalomról a „*készpénzigénylés elszámolásra*” nyomtatványon megjelölt határidőn belül, de legkésőbb a felvételt követő 30. napon elszámol a Hivatal felé a kiadásokat alátámasztó pénzügyi bizonylatok csatolásával.
   2. A készpénz kifizetések szabályszerűségéért a Nemzetiségi Önkormányzat elnöke a felelős és a „*Pénz- és értékkezelési szabályzat*”-ban rögzítettek szerint gondoskodik egyúttal a pénz biztonságos szállításáról, tárolásáról.
   3. A készpénzkezelés egyéb szabályait a Hivatal „*Pénz- és Értékkezelési szabályzat”-*a tartalmazza.
   4. A Hivatal pénztárosa a Nemzetiségi Önkormányzattal történő egyeztetés alapján pénzügyi, technikai szempontok figyelembevételével szükség szerint fizetési számlákat (alszámlákat) nyit a Nemzetiségi Önkormányzat számára.
   5. A Nemzetiségi Önkormányzat saját fizetési számláján és elkülönített pénztárán keresztül valósulnak meg a kifizetések. Készpénzes kifizetések esetén a Nemzetiségi Önkormányzat K&H Bank Zrt-nél vezetett saját fizetési számlájáról történik a felvétel a Nemzetiségi Önkormányzat pénztárába a „Pénz- és értékkezelési szabályzat” alapján Készpénzfelvételi utalvánnyal.
2. **Beszámolási kötelezettség**
   1. A Nemzetiségi Önkormányzat az időközi költségvetési jelentést a költségvetési év első 3 hónapjáról április 20-áig, azt követően havonta, a tárgyhót követő hónap 20-áig, a költségvetési év 12 hónapjáról a költségvetési évet követő év február 5-éig, az időközi mérlegjelentéseket negyedévente kötelezett a Magyar Államkincstárhoz (továbbiakban: MÁK) megküldeni. A jelentések elkészítéséről a Hivatal Pénzügyi Osztálya gondoskodik.
   2. A Nemzetiségi Önkormányzat elnöke köteles szakmai tájékoztatót készíteni a működési támogatás felhasználásáról január 20. napjáig, a feladatalapú támogatás felhasználásáról a mindenkori támogatói okiratban foglalt beszámoló készítés határidejét megelőző 30. nappal korábban és megküldeni a Hivatalnak. A költségvetési beszámoló szöveges indoklásában kell azokat a tényezőket ismertetni, amelyek befolyásolták az ellátott alaptevékenységet, az előirányzatok tervezettől eltérő felhasználását, azokat a rendkívüli eseményeket, körülményeket, amelyek a Nemzetiségi Önkormányzat pénzügyi, vagyoni helyzetére hatással voltak, továbbá valamennyi olyan tényezőt, adatot, amelyet jogszabály kötelezően előír.
   3. A Nemzetiségi Önkormányzat önálló éves költségvetési beszámolójának elkészítéséről és a MÁK-hoz történő megküldéséről a Hivatal Pénzügyi Osztálya gondoskodik.
   4. A Nemzetiségi Önkormányzat elnöke a jogszabályban meghatározott költségvetési beszámoló készítésére vonatkozó kötelezettségeinek az Áht-ban meghatározott határidők figyelembevételével tesz eleget, amelyek összeállításához a Pénzügyi Osztály nyújt adatokat.
   5. A Nemzetiségi Önkormányzat a költségvetési évet követő 5. hónap utolsó napjáig zárszámadási határozatával egyidejűleg tárgyalja és hagyja jóvá a pénzmaradványt, amelynek összeállításához a Pénzügyi Osztály nyújt adatokat legkésőbb a költségvetési évet követő március 31-ig.
   6. Az adatszolgáltatások során közölt adatok valódiságáért, a számviteli szabályokkal és a statisztikai rendszerrel való tartalmi egyezőségéért a Nemzetiségi Önkormányzat elnöke, Kiskőrös Város Polgármester és Jegyzője együttesen felelős.
3. **Információáramlás, információszolgáltatás**
   1. A jogszabályokban elrendelt formában gyakorisággal és tartalommal az információszolgáltatási kötelezettség továbbítása, azt megelőzően az adategyeztetés a Hivatal feladata, azonban a Nemzetiségi Önkormányzat köteles azon dokumentumokat, illetve nyilvántartásokat vezetni és azokat rendelkezésre bocsátani, amelyek lehetővé teszik a Hivatal részéről az információ szolgáltatását.
   2. A Hivatal és a Nemzetiségi Önkormányzat közötti megállapodás alapja a megfelelő, teljes körű információáramlás, megvalósítása mindkét fél kötelessége.
   3. A hatékony információáramlás elősegítése érdekében a Hivatal és a Nemzetiségi Önkormányzat közötti kapcsolattartás lehetőség szerint elektronikus formában vagy hagyományos levél, telefon, illetve fax útján történik.

**Hatálybalépés**

A közigazgatási szerződés 2022. december 01. napján lép hatályba, rendelkezéseit a hatályba lépés napjától kell alkalmazni és ezzel egyidejűleg a 101/2020. iktatószámú közigazgatási szerződés hatályát veszti.

Önkormányzat részéről: Nemzetiségi Önkormányzat részéről:

…………….…………………….. …………………………………….

polgármester Kiskőrös Város Német Nemzetiségi

Kiskőrös, 2022. ……………. Önkormányzata elnöke

Kiskőrös, 2022. ……………………

…………………………………….

Kiskőrös Város Szlovák Nemzetiségi

Önkormányzata elnöke

Kiskőrös, 2022. ………………….

…………………………………….

Kiskőrös Város Cigány Nemzetiségi

Önkormányzata elnöke

Kiskőrös, 2022. …………………

Záradék

A közigazgatási szerződést

* Kiskőrös Város Képviselő-testülete a ….../2022. sz. Képv. test. határozatával,
* Kiskőrös Város Cigány Nemzetiségi Önkormányzata a …../2022. sz. Önk. határozatával,
* Kiskőrös Város Német Nemzetiségi Önkormányzata a ..…/2022. sz. Önk. határozatával és
* Kiskőrös Város Szlovák Nemzetiségi Önkormányzata a …../2022. sz. Önk. határozatával

hagyta jóvá.

**Kincses Mihályné a testület elnöke** elmondta, hogy szükséges a Nemzetiségi Önkormányzat Szervezeti és Működési Szabályzatának (a továbbiakban: SZMSZ) módosítása. Az SZMSZ II. fejezete két további ponttal egészül ki, melyet már a közigazgatási szerződés tartalmaz. Az alábbi szövegrészekkel történik a kiegészítés: A Nemzetiségi Önkormányzat feladatai ellátásához a Kiskőrösi Polgármesteri Hivatal havonta, igény szerint 8 alkalommal, alkalmanként 4 órában teljesen térítésmentesen biztosítja emeleti 14. számú irodáját (30 m2, 3090 hrsz) és annak teljes berendezését (a mindenkori szobaleltár szerint) a Nemzetiségi Önkormányzat elnökének a Hivatal képviselő-testületi referensénél 3 munkanappal megelőzően történő igénybejelentésére.

A Nemzetiségi Önkormányzat a feladatai ellátásához a Hivatal képviselő-testületi referensének valamennyi informatikai, irodai, technikai eszközeit (a mindenkori szobaleltár szerint) ingyenesen használhatja a Hivatal 14. számú emeleti irodájában. Az Önkormányzatot terhelik a Nemzetiségi Önkormányzat feladatellátásának költségei, a Nemzetiségi Önkormányzat testületi tagjai telefonhasználata költségei kivételével. Szükség esetén jelnyelv és a speciális kommunikációs rendszer használatát a Hivatal ingyenesen biztosítja. Az épület akadálymentes.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata elfogadja a kiegészített, egységes szerkezetben foglalt Szervezeti és Működési Szabályzatát.”

**Felelős:** a testület elnöke

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 2 „igen” szavazattal az alábbi határozatot hozta:

**36/2022. sz. Német Nemzetiségi Önk. határozat**

**H A T Á R O Z A T**

Kiskőrös Város Német Nemzetiségi Önkormányzata elfogadja a kiegészített, egységes szerkezetben foglalt Szervezeti és Működési Szabályzatát.

**Felelős:**  a testület elnöke

**Határidő:** azonnal

*Melléklet a 36/2022. sz. Német Nemzetiségi Önk. határozathoz*

„**KISKŐRÖS VÁROS NÉMET NEMZETISÉGI ÖNKORMÁNYZATA**

**36/2006.SZ. NÉMET NEMZETISÉGI ÖNK. HATÁROZATA**

**A NÉMET NEMZETISÉGI ÖNKORMÁNYZAT**

**SZERVEZETI ÉS MŰKÖDÉSI SZABÁLYZATÁRÓL**

Kiskőrös Város Német Nemzetiségi Önkormányzata a településen élő magyar állampolgárságú, német kisebbség kulturális hagyományait, kisebbségi létükkel összefüggő más sajátosságait, közösségi értékeit, anyanyelvük ápolását alapvető értéknek tekinti. Ezen alapokra építve együttműködésre törekszik Kiskőrös Város Önkormányzatával és más kisebbségi szervezetekkel, elősegíti a német kisebbséghez tartozók identitástudatának megőrzését, a helyi német nyelv ápolását, mint kulturális örökségének alapját. Ennek érdekében kiemelten támogatja az óvodai és iskolai német nyelvoktatást, operatív rész vállal a német nyelvoktatás szervezésében. Munkájában kiemelt hangsúlyt kap a település más kisebbségi önkormányzataival való együttműködési lehetőségek kidolgozása, közös anyanyelvi programok szervezése. Tevékenységével segíteni kívánja a testvérvárosi kapcsolatok ápolását, elsősorban a németországi Stadtlengsfeld településsel kialakított együttműködés további lehetőségeinek feltárását, a jól működő kapcsolatrendszerek megőrzését. Az önkormányzati célok megvalósításához pályázati támogatások elnyerésével, szakmai kapcsolatok kiépítésével kívánja a megfelelő alapot megteremteni. Működése során elő kívánja segíteni, hogy Kiskőrös városa az európai turisztikai élet még aktívabb részesévé válhasson. Kiskőrös Város Német Nemzetiségi Önkormányzatának Testülete e célokkal összhangban a nemzetiségek jogairól szóló 2011. évi CLXXIX. tv.(a továbbiakban: Nek. tv.) 88. §. (1) bekezdésében foglalt felhatalmazás alapján az alábbi Szervezeti és Működési Szabályzatot (a továbbiakban: SzMSz) alkotja meg:

**I. fejezet**

**Általános rendelkezések**

1. Az önkormányzat elnevezése: Kiskőrös Város Német Nemzetiségi Önkormányzata. A képviselő-testületi dokumentumokon, a testület bélyegzőjén a nemzetiségi önkormányzat elnevezése németül is feltüntetésre kerül s következők szerint:

**Deutsche Nationalitätenselbstverwaltung der Stadt Kiskőrös**

2. Székhelye: 6200 Kiskőrös, Petőfi tér 1.

3. A nemzetiségi önkormányzat illetékességi területe: Kiskörös Város közigazgatási területe

4. A nemzetiségi önkormányzat iratain körben elhelyezett "Kiskőrös Város Német Nemzetiségi Önkormányzata 6200 Kiskőrös, „**Deutsche Nationalitätenselbstverwaltung der Stadt Kiskőrös”** szövegű bélyegzőt kell használni.

5. A nemzetiségi önkormányzat jelképeiről, valamint kitüntetéseiről és ezek odaítélésének feltételeiről és szabályairól, az általa képviselt kisebbség helyi ünnepeiről külön határozatban rendelkezik.

6. A nemzetiségi önkormányzat alaptevékenységének kormányzati funkció száma és megnevezése:

011140 Országos és helyi nemzetiségi önkormányzatok igazgatási tevékenysége

7. A nemzetiségi önkormányzat alaptevékenységéhez kapcsolódó kormányzati funkciók száma és megnevezése:

084020 nemzetiségi közfeladatok ellátása és támogatása

082091 Közművelődés – közösségi és társadalmi részvétel fejlesztése

082092 Közművelődés - hagyományos közösségi kulturális értékek gondozása.

**II. fejezet**

**Az önkormányzat jogállása, feladata, hatásköre**

# A Magyar Köztársaságban a kisebbségek joga települési nemzetiségi önkormányzat létesítése.

# A nemzetiségi önkormányzat alapvető feladata a kisebbségek érdekeinek védelme és képviselete az ezen önkormányzat részére törvényben megállapított feladat- és hatáskörök gyakorlásával.

# A nemzetiségi önkormányzat jogállását, jogait, kötelezettségeit, szervezetét, működési feltételeit, gazdálkodásának sajátos szabályait, a központi állami szervek, a helyi önkormányzat és a kisebbségi önkormányzat egymás közötti kapcsolatait a Nek. tv. szabályozza.

# Nemzetiségi önkormányzat a Nek. törvényben meghatározott közszolgáltatási feladatokat ellátó, testületi formában működő, jogi személyiséggel rendelkező, demokratikus választások útján a fent hivatkozott törvény alapján, külön törvény által meghatározott eljárási rendben létrehozott szervezet, amely a nemzetiségi közösséget megillető jogosultságok érvényesítésére, a nemzetiségek érdekeinek védelmére és képviseletére, a nemzetiségi közügyek települési szinten történő önálló intézésére jött létre.

# *Nemzetiségi közügy:*

# *a Nek tv-ben biztosított egyéni és közösségi jogok érvényesülése, a kisebbséghez tartozók érdekeinek kifejezésre juttatása - különösen az anyanyelv ápolása, őrzése és gyarapítása, továbbá a kisebbségek kulturális autonómiájának a kisebbségi önkormányzatok által történő megvalósítása és megőrzése - érdekében a kisebbségekhez tartozók meghatározott közszolgáltatásokkal való ellátásával, ezen ügyek önálló vitelével és az ehhez szükséges szervezeti, személyi és anyagi feltételek megteremtésével összefüggő ügy;*

# *a közhatalmat gyakorló állami és helyi önkormányzati szervekben, továbbá a kisebbségi önkormányzati szervekben való kisebbségi képviselethez és mindezek szervezeti, személyi és anyagi feltételeinek biztosításához kapcsolódó ügy,*

# 

6. Az önkormányzat jogi személy, a helyi nemzetiségi önkormányzati feladat- és hatáskörök a nemzetiségi önkormányzat testületét illetik meg. A testületet az elnök képviseli.

7. A testület hatáskörét az elnökre, a bizottságra átruházhatja. E hatáskör gyakorlásához útasítást adhat, e hatáskör gyakorlására vonatkozó döntését visszavonhatja.

8. „A nemzetiségi önkormányzat - jogszabályi keretek között - át nem ruházható hatáskörében dönt:

a) szervezete és működése részletes szabályairól az alakuló ülést követő három hónapon belül, továbbá módosításáról a szükségessé válást követő harminc napon belül,

b) elnevezéséről, jelképeiről, az általa képviselt nemzetiség ünnepeiről,

c) vagyonleltáráról, törzsvagyona köréről és a tulajdonát képező vagyon használatának szabályairól,

d) a használatába adott, egyéb módon rendelkezésére bocsátott állami vagy helyi önkormányzati vagyon használatáról, működtetésére vonatkozó szabályokról, továbbá e körben megköti a szükséges megállapodásokat,

e) gazdálkodó és más szervezet alapításáról vagy az ezekben való részvételről,

f) önkormányzati társulás létrehozásáról vagy társuláshoz való csatlakozásról,

g) feladat- és hatáskör átvételéről más önkormányzattól,

h) elnöke, elnökhelyettese megválasztásáról,

i) bizottság létrehozásáról,

j) bírósági ülnökök megválasztásáról,

k) költségvetéséről és zárszámadásáról, ellátja továbbá az ezzel kapcsolatos, az államháztartás működési rendjére vonatkozó jogszabályok szerinti adatszolgáltatási teendőkről,

l) hatáskörébe tartozó kinevezésről, vezető megbízásról,

m) pályázat, állami támogatás iránti kérelem, igénylés benyújtásáról, támogatásról történő lemondásról,

n) a tulajdonost megillető jogosultságokról

o) olyan ügyben, amely törvény vagy az SzMSz szerint át nem ruházható hatáskörébe tartozik.

9. A helyi nemzetiségi önkormányzat kezdeményezésére a települési önkormányzat képviselő-testülete feladat és hatáskörét, annak kezdeményezésére, a Nek. Tv. 47. és 49. § - aiban foglalt eljárás kivételével – a hivatkozott tv. 30/B §.(3) bekezdésében meghatározott megállapodás alapján átruházhatja A hatósági, valamint a közüzemi szolgáltatásokkal kapcsolatos feladatokat és hatásköröket a települési önkormányzat a települési kisebbségi önkormányzatra nem ruházhatja át..

10. A nemzetiségi önkormányzat feladatait a testület, a testület bizottságai és az elnök látja el.

# 11. A települési nemzetiségi önkormányzat testülete a megbízatásának lejárta előtt név szerinti szavazással, minősített többségű döntéssel kimondhatja a feloszlását.

12. A Nemzetiségi Önkormányzat feladatai ellátásához a Kiskőrösi Polgármesteri Hivatal havonta, igény szerint 8 alkalommal, alkalmanként 4 órában teljesen térítésmentesen biztosítja emeleti 14. számú irodáját (30 m2, 3090 hrsz) és annak teljes berendezését (a mindenkori szobaleltár szerint) a Nemzetiségi Önkormányzat elnökének a Hivatal képviselő-testületi referensénél 3 munkanappal megelőzően történő igénybejelentésére.

13. A Nemzetiségi Önkormányzat a feladatai ellátásához a Hivatal képviselő-testületi referensének valamennyi informatikai, irodai, technikai eszközeit (a mindenkori szobaleltár szerint) ingyenesen használhatja a Hivatal 14. számú emeleti irodájában. Az Önkormányzatot terhelik a Nemzetiségi Önkormányzat feladatellátásának költségei, a Nemzetiségi Önkormányzat testületi tagjai telefonhasználata költségei kivételével. Szükség esetén jelnyelv és a speciális kommunikációs rendszer használatát a Hivatal ingyenesen biztosítja. Az épület akadálymentes.

**III. fejezet**

**A testület működése**

1. A testület alakuló, rendes és rendkívüli ülést tart.

2. A testület ülését az elnök hívja össze.

3. Az elnök, illetve az elnökhelyettes akadályoztatása esetén a legidősebb képviselő jogosult a testület összehívására és vezetésére.

**Az alakuló ülés**

# A testület alakuló ülését a választási bizottság elnöke hívja össze, a választást követő 15 napon belül. Az alakuló ülést az elnök megválasztásáig a legidősebb képviselő, mint korelnök vezeti, ezt követően az ülés vezetését az elnök veszi át. Az alakuló ülés napirendjére a választási bizottság elnöke a meghívóban tesz javaslatot.

# 5. A települési nemzetiségi önkormányzati képviselő az alakuló ülésen, illetve a megválasztását követő ülésen anyanyelvén, magyarul, illetőleg mindkét nyelven is leteheti a Nek. tv. 170. § szerinti esküt. Az eskü letételéig a települési kisebbségi önkormányzati képviselő a jogait nem gyakorolhatja.

**Rendes ülés**

6. A testület szükség szerint, az éves munkatervében meghatározott számú, de évente legalább négy ülést tart.Az ülést össze kell hívni a települési nemzetiségi önkormányzati képviselők több, mint egyharmadának vagy a települési kisebbségi önkormányzat bizottságának indítványára. Az ülést az elnök hívja össze és vezeti.

7. Az adott naptári év munkatervének elfogadásáról az elnök javaslatára a tárgyév első negyedévében megtartott – az elnök által meghatározott - ülésén a testület egyszerű szótöbbséggel határoz.

**Rendkívüli ülés**

8. Halaszthatatlan döntést igénylő esetben rendkívüli ülést kell tartani.

9. A testület rendkívüli ülését össze kell hívni:

a) az elnök,

b) legalább két képviselő,

c) a testület bizottsága,

d) a települési önkormányzat indítványára.

10. Az indítványt a testület elnökénél kell előterjeszteni, amelynek tartalmaznia kell:

a) a rendkívüli ülés összehívására vonatkozó kezdeményezés indokait, a települési önkormányzat e tárgyban hozott döntését,

b) az ülés napirendjére vonatkozó javaslatot

11. Az elnök az indítvány benyújtásától számított 5 napon belül köteles gondoskodni az ülés összehívásáról.

12. A rendkívüli ülésre szóló meghívót legalább a testületi ülés előtt 24 órával kell a képviselők, a jegyző és a meghívottak részére kézbesíteni.

Különösen indokolt esetben - az összes képviselő egyetértésével - a rendkívüli ülés a 9-10. pontban foglaltaktól eltérően is összehívható.

13. A rendkívüli ülésen csak az a napirendi pont tárgyalható, amelyre az indítvány vonatkozott.

14. A napirendi pont beterjesztéséről az elnök gondoskodik.

**A rendes testületi ülés összehívásának szabályai**

15. A rendes ülésre szóló meghívót legalább a testületi ülés előtt 5 nappal kell kézbesíteni.

A meghívóval együtt kell kézbesíteni az írásbeli előterjesztéseket.

16. A meghívó tartalmazza a testületi ülés napjának, helyének, kezdési időpontjának pontos megjelölését, a napirendi pontok tárgyát, előterjesztőjének megjelölését.

17. A testületi ülésre meg kell hívni:

- a képviselőket,

- a települési önkormányzat polgármesterét

- a jegyzőt,

- a települési önkormányzat Képviselő-testülete állandó bizottságainak elnökeit,

- a területileg illetékes közigazgatási hivatal vezetőjét,

- a Polgármesteri Hivatal belső szervezeti egységeinek vezetőit,

- az önkormányzati intézmények vezetőit, a feladatkörüket érintő előterjesztés tárgyalására,

- akiket az elnök indokoltnak tart.

**Az ülések nyilvánossága**

18. A testület ülése nyilvános.

19. A Nemzetiségi Önkormányzat testülete ülésének időpontjáról a város lakosságát (a nyilvánosságot) a meghívónak a Polgármesteri Hivatal hirdetőtábláján történő kifüggesztésével kell értesíteni.

20. A testület zárt ülést tart összeférhetetlenségi, kitüntetési ügy tárgyalásakor, vagyonnyilatkozati eljárás és fegyelmi büntetés kiszabása során, továbbá ha törvény az ügyet érintően a nyilvánosságot kizárja.

21. A testület zárt ülést tarthat az érintett kezdeményezése alapján választás, kinevezés, felmentés, vezetői megbízás, megbízás visszavonása, fegyelmi eljárás megindítása, állásfoglalást igénylő személyi ügy tárgyalásakor, valamint, ha a nyilvános tárgyalás üzleti érdeket sértene.

22. A zárt ülésen a települési kisebbségi önkormányzat tagjai, a jegyző, továbbá meghívása esetén az érintett és a szakértő vesz részt. Az érintett meghívását törvény kötelezővé teheti..

**A rendes ülés napirendje**

23. A testületi ülés napirendjére az elnök az írásbeli meghívóban tesz javaslatot.

24. A meghívó szerinti napirend kiegészítésére, a javasolt napirend tárgyalásának elnapolására, napirendről történő levételére bármelyik képviselő javaslatot tehet. Erről a testület vita nélkül határoz.

25. A testület elé előterjesztést tehetnek:

a) képviselők,

b) az elnök, az elnökhelyettes,

c) a testület bizottságai.

d) a polgármester

e) a jegyző.

26. Az elnök köteles a Szabályzatban meghatározott módon az ülés napirendjére felvenni:

a) a határozati-javaslatokat,

b) az interpellációkat,

c) tájékoztatókat,

d) bejelentéseket.

27. A II/38. pontban meghatározott esetekben a határozati-javaslatokat írásban kell benyújtani.

28. Az elnök a napirend előtt tájékoztatást ad az előző ülés óta tett fontosabb intézkedésekről.

29. A helyi nemzetiségi önkormányzat tagja a helyi kisebbségi önkormányzat ülésén az elnöktől, az elnökhelyettestől, a jegyzőtől, a nemzetiségi bizottság elnökétől, helyi kisebbségi önkormányzati ügyekben felvilágosítást kérhet, amelyre az érintett az ülésen - vagy legkésőbb 15 napon belül írásban - köteles érdemben választ adni.

**A testület tanácskozási rendje**

30. A települési nemzetiségi önkormányzat testülete akkor határozatképes, ha az ülésen a települési kisebbségi önkormányzati képviselők több, mint a fele jelen van**.**

31. Ha a 30. pontban megjelölt számú képviselő nincs jelen, akkor az ülés határozatképtelen. A határozatképtelen testületi ülést 5 napon belül ugyanazon napirendek megtárgyalására össze kell hívni.

32. A testületi ülésen tanácskozási joggal vesznek részt:

a) a testület tagjai,

b) a jegyző,

c) a meghívottak (tevékenységi körükbe tartozó kérdésben),

d) akiknek az ülés elnöke szót ad,

e) akiknek - bármely képviselő kezdeményezésére - a testület szót ad.

33. A testület ülését az elnök vezeti.

34. Az ülés elnöke

a) megnyitja az ülést, megállapítja a határozatképességet, számba veszi az ismert illetve az ismeretlen okból távollevőket,

b) félbeszakítja, bezárja az ülést, tárgyalási szünetet rendelhet el, biztosítja az ülés rendjét,

c) általános vitavezetési feladatai:

- napirendi pontonként a vita megnyitása, berekesztése,

- szó megadása, megtagadása,

- a hozzászólásra jelentkezőknek a jelentkezés sorrendjében a szó megadása,

- a szó megvonása, tárgyra térésre felszólítás,

- napirend előtti és ügyrendi kérdésben történő felszólalás engedélyezése, ill.

megtagadása,

- szavazás elrendelése,

- szavazás eredményének megállapítása,

- a határozat kimondása.

**A döntéshozatal szabályai**

35. A testület döntést igénylő kérdésben határozatot hoz.

36. A határozati javaslat elfogadásához a jelen lévő települési nemzetiségi önkormányzati képviselők több, mint a felének igen szavazata szükséges.

37. A megválasztott képviselők több mint felének szavazata (minősített többség) szükséges a Nek. tv. 113. §-ában meghatározott ügyeknek, továbbá az SzMSz szerint minősített többséget igénylő ügyeknek az eldöntéséhez.

38. A helyi nemzetiségi önkormányzat szervezeti és működési rendjét szabályozó határozatot a helyben szokásos módon ki kell hirdetni. A kihirdetésről a jegyző gondoskodik.

39. A nemzetiségi önkormányzat által hozott határozatokat a naptári év elejétől kezdődően folyamatos sorszámmal, a kisebbségi önkormányzat nevére való utalással kell jelölni.

**A szavazás rendje**

40. A testület a vita lezárása után határozatot hoz.A testület a határozatait nyílt szavazással hozza.A Nek tv. 93. §. (2) bekezdése szerinti ügyekben titkos szavazás is tartható. Az elnök név szerinti szavazást rendel el a jelen lévő képviselők több mint a felének kezdeményezésére.

41. A testület először a benyújtásuk sorrendjében - a módosító javaslatokról, majd a határozati javaslat egészéről dönt.

# 42.A települési nemzetiségi önkormányzat testületének döntéshozatalából kizárható az, akit vagy akinek hozzátartozóját az ügy személyesen érinti. A képviselő köteles bejelenteni a személyes érintettséget. A kizárásról az érintett képviselő kezdeményezésére vagy bármely más települési nemzetiségi önkormányzati képviselő javaslatára a testület dönt. A kizárt képviselő a határozatképesség szempontjából jelenlévőnek minősül.

A kizárásra vonatkozó szabályok nem alkalmazhatóak a nemzetiségi önkormányzat elnökének, elnökhelyettesének megválasztására, továbbá a bizottságok létrehozására, bizottsági tisztségviselők megválasztására.

**A testületi ülés jegyzőkönyve**

43. A testület üléséről kizárólag magyar nyelvű jegyzőkönyvet kell készíteni, amely a megjelent képviselők és meghívottak nevét, a tárgyalt napirendi pontokat, a tanácskozás lényegét, a szavazás számszerű eredményét és a hozott határozatokat tartalmazza.

44.A jegyzőkönyv elkészítéséről az elnök gondoskodik. A jegyzőkönyvet az elnök és a testület által - a képviselők közül - kijelölt jegyzőkönyv-hitelesítő írja alá. Az elnök a jegyzőkönyvet az ülést követő 15 napon belül megküldi a megyei kormányhivatalnak.

A települési nemzetiségi önkormányzat testületi ülésére készült előterjesztések és jegyzőkönyvek - a zárt ülésre készült előterjesztések és jegyzőkönyvek kivételével - megtekinthetők.

A zárt ülésről külön jegyzőkönyv készül. A külön törvény szerinti közérdekű adat és a közérdekből nyilvános adat megismerésének lehetőségét zárt ülés tartása esetén is biztosítani kell. E jegyzőkönyv készítésére egyebekben a nyilvános ülés jegyzőkönyvére vonatkozó szabályok az irányadóak.

45. A választópolgárok - zárt ülés kivételével - betekinthetnek a testület előterjesztéseibe és ülésének jegyzőkönyvébe. A nyílt ülés jegyzőkönyvét a Polgármesteri Hivatalban lehet megtekinteni.

46. A zárt ülésről külön jegyzőkönyvet kell készíteni.

**A lakossági fórumok rendje**

47. A testület évente legalább egy alkalommal, előre meghirdetett közmeghallgatást tart, amelynek keretében az állampolgárok, állampolgári közösségek, társadalmi szervezetek közvetlenül terjeszthetik a testület elé közérdekű kérdéseiket, javaslataikat, kezdeményezéseiket.

48. A nemzetiséghez tartozó választópolgárok, a település lakossága, a társadalmi szervezetek közvetlen tájékoztatása, a kisebbséget érintő fontosabb kérdések előkészítése érdekében az elnök lakossági fórumot tarthat. A fórum napirendjét a testület esetileg határozza meg.

49. A közmeghallgatás, a lakossági fórum idejéről, helyéről illetve a lakossági fórum napirendjéről a lakosságot legalább 15 nappal korábban hirdetmény útján értesíteni kell.

**IV. fejezet**

**A testület tagjai, a képviselők jogállása**

1 .A képviselők jogait és kötelezettségeit a 2011. évi CLXXIX tv., valamint e szabályzat határozza meg.

A nemzetiségi önkormányzat testületének tagjai a kisebbségi ügyekben az adott kisebbség érdekeit képviselik.

A nemzetiségi önkormányzat tagjainak jogai, kötelességei azonosak.

2. A képviselő:

a) Részt vehet a testület döntésének előkészítésében, végrehajtásának szervezésében és ellenőrzésében,

b) Megbízás alapján képviselheti a testületet,

c) Tanácskozási joggal részt vehet bármely helyi kisebbségi önkormányzati bizottság ülésén.

d) önkormányzati határozatokat, valamint a testületi ülésről készült jegyzőkönyvet aláírja és felterjeszti a megyei kormányhivatalnak.

e) Kezdeményezheti, hogy a helyi kisebbségi önkormányzat testülete vizsgálja felül a

bizottság döntését.

1. Kérésére írásbeli hozzászólását a jegyzőkönyvhöz kell mellékelni, illetőleg kérésére véleményét rögzíteni kell a jegyzőkönyvben.

3. A képviselő köteles:

a) részt venni a testület munkájában,

b) felkérés alapján segíteni a testületi ülések előkészítését,

c) bejelenteni az elnöknek, ha a testület vagy a bizottság ülésén való részvételben, vagy

egyéb megbízatásában akadályoztatva van.

4. Az összeférhetetlenséggel és a vagyonnyilatkozattal kapcsolatos eljárás

1. A nemzetiségek jogairól szóló 2011. évi CLXXIX. törvény alapján az összeférhetetlenség megállapítására vonatkozó kezdeményezés és a vagyonnyilatkozattal kapcsolatos eljárás kivizsgálása, valamint a vagyonnyilatkozatok nyilvántartása és ellenőrzése Kincses Mihályné és Seidert Ladislaus képviselők (továbbiakban: Képviselők) feladata.
2. A vagyonnyilatkozatokat névvel ellátott borítékban a Képviselők átvételi elismervény ellenében veszik át és az átvett nyilatkozatokról – azok benyújtásának időpontját is tartalmazó – nyilvántartást vezet. A hozzátartozó vagyonnyilatkozatát zárt borítékban kell leadni, amelyet az átvételkor a Képviselők zárópecséttel látnak el. A vagyonnyilatkozatokat és a kapcsolódó iratokat, az adatvédelmi szabályoknak megfelelően, más iratoktól elkülönítve, zárt lemezszekrényben kell tárolni. A testület tagjainak vagyonnyilatkozatát a Képviselők hozzák nyilvánosságra.
3. A vagyonnyilatkozattal kapcsolatos eljárást a Képviselőknél bárki kezdeményezheti. Az eljárás célja a vagyonnyilatkozatban foglaltak valóságtartalmának ellenőrzése.

A vagyonnyilatkozattal kapcsolatos eljárás lefolytatásának csak a vagyonnyilatkozat konkrét tartalmára vonatkozó tényállítás esetén van helye. Ha az eljárásra irányuló kezdeményezés nem jelöli meg konkrétan a vagyonnyilatkozat kifogásolt részét és tartalmát, a Képviselők felhívják a kezdeményezőt a hiány pótlására. Ha a kezdeményező a felhívásnak 15 napon belül nem tesz eleget, vagy ha a kezdeményezés nyilvánvalóan alaptalan, az Képviselők javaslatot tesznek a nemzetiségi önkormányzatnak, hogy az eljárás lefolytatása nélkül utasítsa el a kezdeményezést.

1. Megfelelő kezdeményezés esetén a Képviselők a vagyonnyilatkozat, ill. vagyonnyilatkozatok ellenőrzését elvégzik és ennek eredményét – a vagyonnyilatkozati eljárással kapcsolatos döntés meghozatala céljából – a soron következő nemzetiségi önkormányzati ülésre előterjesztik.

**V. fejezet**

**A testület bizottságai**

1. A testület feladatainak hatékonyabb és eredményesebb ellátása érdekében bizottságot (bizottságokat) hozhat létre.

A bizottságot a nemzetiségi önkormányzat elnökének vagy a bizottsági tagok egyharmadának az indítványára össze kell hívni.

2. A bizottság - a feladatkörében - előkészíti a helyi nemzetiségi önkormányzat döntéseit, szervezi és ellenőrzi a döntések végrehajtását. A helyi nemzetiségi önkormányzat határozza meg azokat az előterjesztéseket, amelyeket a bizottság nyújt be, továbbá amely előterjesztések a bizottság állásfoglalásával nyújthatók be.

3. A bizottság elnökét és tagjainak több mint felét a képviselők közül kell választani. Az elnök, az elnökhelyettes nem lehet a bizottság elnöke, tagja.

4. A bizottság határozatképességére és határozat hozatalára a testületre vonatkozó szabályokat kell alkalmazni.

**VI. fejezet**

**Az elnök, elnökhelyettes**

1. A testület társadalmi megbízatású elnököt választ.

Az elnök tanácskozási joggal részt vehet a települési önkormányzat képviselő-testületének ülésén.

2. Az elnöknek a testület működésével kapcsolatos feladatai:

a) Segíti a képviselők munkáját.

b) Összehívja és vezeti a testület üléseit.

c) Képviseli a kisebbségi önkormányzatot.

d) Az önkormányzati határozatokat, valamint a testületi ülésről készült jegyzőkönyvet aláírja.

e) Kapcsolatot tart a települési önkormányzat polgármesterével, jegyzőjével, a bizottságok

elnökeivel,

f) Szervezi az önkormányzat munkáját, gondoskodik az ehhez szükséges tárgyi, személyi feltételekről, gondoskodik a települési önkormányzattal való jó együttműködésről, a Polgármesteri Hivatal közreműködésének igényléséről, a közigazgatási és civil szerveződésekkel való kapcsolattartásról.

g) Dönt a rá átruházott hatáskörbe tartozó kérdésekben.

h) Indítványozhatja a bizottság összehívását.

i) Felfüggesztheti a bizottság döntésének végrehajtását, ha az ellentétes a testület határozatával, vagy sérti az önkormányzat érdekeit. A felfüggesztett döntésről a testület a következő ülésén határoz.

3. A testület az elnök helyettesítésére, munkájának segítésére elnökhelyettest választ. Az elnökhelyettes az elnök akadályoztatása esetén ellátja az elnök feladatait, illetve rendelkezik annak jogosítványaival.

**VII. fejezet**

**Az önkormányzat költségvetése, vagyona**

1. A testület évente köteles a kisebbségi önkormányzat költségvetését megállapítani. A költségvetés tervezetének elkészítéséről, a települési önkormányzat polgármesteri hivatalának ebben való közreműködéséről és a tervezetnek a testület elé terjesztéséről az elnök gondoskodik.

2. Az önkormányzat működésének pénzügyi feltételeit az alábbi forrásokból biztosítja:

a) az állam költségvetési hozzájárulása,

b) a települési vagy a megyei önkormányzat hozzájárulása,

c) saját bevételek,

d) alapítványi támogatások,

e)hazai és külföldi szervezetektől kapott támogatások,

f) a rendelkezésre bocsátott vagyontárgyak hozadéka,

g) adományok.

A nemzetiségi önkormányzat tulajdonát képezi mindaz az ingatlan és ingó vagyon, vagyoni jog, amelyet jogi személyek, magánszemélyek bármilyen jogcímen a tulajdonába adtak.

3. A nemzetiségi önkormányzat olyan vállalkozásban vehet részt, amelyben felelőssége nem haladja meg a vagyoni hozzájárulás mértékét.

4. A nemzetiségi önkormányzatot megillető tulajdonosi jogok gyakorlása kizárólag a testület hatáskörébe tartozik.

**VIII. fejezet**

**Záró rendelkezés**

A Szabályzat a kihirdetése napján lép hatályba, egyidejűleg Kiskőrös Város Német Nemzetiségi Önkormányzatának Szervezeti és Működési Szabályzatáról szóló, 3/2003. számú Német Nemzetiségi Önkormányzati határozat hatályát veszti.”

**Kiskőrös, 2019. december 3.**

**Kincses Mihályné**

**elnök**

Kérdés, hozzászólás nem hangzott el, így Kincses Mihályné elnök az ülést 08:30 órakor bezárta.

Kmf.

Kincses Mihályné Gyalog Ágnes

a testület elnöke jegyzőkönyv-hitelesítő

Chudi Barbara

jegyzőkönyvvezető